
П О К А Н А
Уважаеми дами и господа,
От 13 ноември 2017 година в община Монтана стартира нова инициатива на Платформа „АГОРА“, Община Монтана и Фондация „Америка за България“ – Общински фонд за подкрепа на местни инициативи.
Целта на финансовата подкрепа от Фонда е да бъдат реализирани различни инициативи с участието на общността за решаване на местни проблеми,  подобряване на средата и качеството на живот на общността.
Кандидати могат да бъдат организации, читалища и граждански групи, които желаят да реализират инициативи в полза на местната общност. Това са неправителствени организации, регистрирани по Закона за юридическите лица с нестопанска цел (ЗЮЛНЦ), читалища, регистрирани по реда на ЗНЧ, местни културни институции и неформални граждански групи, осъществяващи дейността си на територията на Община Монтана. 
Кандидатът може да участва самостоятелно или в партньорство, ако партньорството е необходимо за постигане на целите на инициативата и ако води до повишаване на капацитета за изпълнение на инициативата. 
Всеки кандидат може да подаде повече от едно предложение. В рамките на една покана може да бъде финансирано само едно предложение на един кандидат.
За да се запознаете на място с Насоките, Критериите, изискванията и възможностите за участие, ви каним да присъствате на информационния ден, който ще се състои на 17 октомври 2017 г., от 11,00 часа в малката зала на Младежки дом – град Монтана.
Очакваме Ви!
